وحشت: حیات و فن (کتاب)

وحشت: حیات اور فن معید رشیدی کی تصنیف ہے۔ یہ 2010ء میں عرشیہ پبلیکیشنز، دہلی نے شائع کی۔ اس کا آئی ایس بی این نمبر 9-8-909536-81-978 ہے۔ سرورق روہت کوشک نے بنایا ہے۔ صفحات کی تعداد 292 ہے۔

 موضوع 
یہ کتاب تحقیق تنقید سے متعلق ہے۔ اس کتاب میں وحشت کلکتوی کی زندگی اور ان کے کلام پر گفتگو ہوئی ہے۔ کتاب میں وحشت کی زندگی کے مختلف گوشوں سے واقف کرایا گیا ہے، جس کی روشنی میں ان کی ادبی خدمات بھی عیاں ہو جاتی ہیں۔ معاصرین کا بھی تذکرہ کیا گیا ہے۔ وحشت کی شاعری کی خوبیاں بھی ذکر کی گئی ہیں۔ ان کی شاعری کے موضوعات پر روشنی ڈالی گئی ہے۔ ان کی شاعری پر غالب کے اثرات کا نقشہ کھینچا گیا ہے اور ساتھ یہ بھی واضح کیا گیا ہے کہ وہ محض غالب کے مقلد نہیں تھے بلکہ جدید غزل کے تمام لوازمات ان کی شاعری میں بخوبی موجود ہیں۔ جدید غزل میں ان کے مقام و مرتبہ کو مدلل انداز میں پیش کیا گیا ہے۔ وحشت کی نثر نگاری پر بھی گفتگو دو ذیلی عناوین کے تحت شامل کتاب ہے۔ جن میں مقالہ نگاری اور مکتوب نگاری کے تناظر میں وحشت کی نثری جولانیوں کی عکاسی کی گئی ہے۔ [[کتاب]} کا مطالعہ وحشت کے فن سے بخوبی واقف کراتا ہے اور انھیں محض مقلدِ غالب''' سمجھنے والوں کا نظریہ تبدیل کرتا ہے۔

 حوالہ جات